title: Provedbena uredba Komisije (EU) 2018/1003 оd 16. srpnja 2018. o izmjeni Provedbene uredbe (EU) 2017/1152 radi pojašnjenja i pojednostavnjenja korelacijskog postupka i prilagodbe tog postupka izmjenama Uredbe (EU) 2017/1151 (Tekst značajan za EGP.)

text:
               17.7.2018

               HR

               Službeni list Europske unije

               L 180/16

         PROVEDBENA UREDBA KOMISIJE (EU) 2018/1003
   оd 16. srpnja 2018.
   o izmjeni Provedbene uredbe (EU) 2017/1152 radi pojašnjenja i pojednostavnjenja korelacijskog postupka i prilagodbe tog postupka izmjenama Uredbe (EU) 2017/1151
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio Unijina integriranog pristupa smanjivanju emisija CO2 iz osobnih i lakih gospodarskih vozila (1), a posebno njezin članak 13. stavak 6. treći podstavak,
   budući da:

               (1)

               Na temelju iskustava stečenih u provedbi Uredbe Komisije (EU) 2017/1151 (2) i Provedbene uredbe Komisije (EU) 2017/1152 (3) postalo je očito da bi trebalo izmijeniti određene elemente potonje Uredbe.

               (2)

               Potrebno je dopuniti postojeće metode za određivanje krajnjih točaka na interpolacijskom pravcu koji se upotrebljava za izračun vrijednosti emisija CO2 prema NEDC-u pojedinačnog vozila. Te bi krajnje točke, koje predstavljaju ispitno vozilo s najvišim vrijednostima emisija CO2 i ispitno vozilo s najnižim vrijednostima tih emisija, trebalo definirati tako da razlika između vrijednosti dvaju ispitnih vozila high i low ne bude manja od 5 g CO2/km.

               (3)

               Kako bi se spriječilo da se vrijednosti emisija CO2 pojedinačnih vozila određuju na temelju interpolacijskih pravaca bez minimalne razlike, primjereno je da ova izmjena stupi na snagu bez odgađanja.

               (4)

               Ako se za potrebe homologacije tipa na temelju Uredbe (EU) 2017/1151 upotrebljava porodica po matrici cestovnog otpora, izračune vrijednosti CO2 prema NEDC-u pojedinačnog vozila koje pripada toj porodici trebalo bi pojednostavniti tako da se koeficijenti cestovnog otpora za izračun vrijednosti CO2 prema NEDC-u izvode iz koeficijenata cestovnog otpora pojedinačnog vozila kako je utvrđeno na temelju Uredbe (EU) 2017/1151.

               (5)

               Kad je riječ o nepotpunim vozilima kategorije N1, radi određivanja koeficijenata cestovnog otpora, koji su ulazni podaci korelacijskog alata, trebalo bi uzeti u obzir izmjene Priloga XII. Uredbi (EU) 2017/1151.

               (6)

               Kako bi se osigurali pouzdani izlazni rezultati korelacijskog alata, među ulazne podatke korelacijskog alata primjereno je dodati broj cilindara.

               (7)

               Trebalo bi iskoristiti priliku kako bi se u tekstu ispravile uredničke pogreške.

               (8)

               Mjere predviđene ovom Uredbom u skladu su s mišljenjem Odbora za klimatske promjene,

         DONIJELA JE OVU UREDBU:
   Članak 1.
   Prilog I. Provedbenoj uredbi (EU) 2017/1152 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. srpnja 2018.

            Za Komisiju

            Predsjednik

         Jean-Claude JUNCKER

      (1)  SL L 145, 31.5.2011., str. 1.

      (2)  Uredba Komisije (EU) 2017/1151 оd 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL L 175, 7.7.2017., str. 1.).

      (3)  Provedbena uredba Komisije (EU) 2017/1152 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka u pogledu lakih gospodarskih vozila i o izmjeni Provedbene uredbe (EU) br. 293/2012 (SL L 175, 7.7.2017., str. 644.).

      PRILOG
      Prilog I. Provedbenoj uredbi (EU) 2017/1152 mijenja se kako slijedi:

                  (1)

                  točka 2.3.8.1. zamjenjuje se sljedećim:
                  „2.3.8.1.   Ako se cestovni otpori za WLTP utvrđuju u skladu sa stavcima od 1. do 4. i 6. Podpriloga 4. Prilogu XXI. Uredbi (EU) 2017/1151
                  Koeficijenti cestovnih otpora za NEDC za potpuna vozila kategorije N1 izračunavaju se u skladu s formulama iz točke 2.3.8.1.1. (za vozilo H) i točke 2.3.8.1.2. (za vozilo L) i u skladu s točkama (a) i (b).
                  Ako nije drugačije navedeno, formule se primjenjuju i na simulacije i na fizička ispitivanja vozila.
                  Homologacijsko tijelo ili, ako je primjenjivo, tehnička služba provjerava ispunjava li zračni tunel iz stavka 3.2.3.2.2.3. Podpriloga 7. Prilogu XXI. Uredbi (EU) 2017/1151 uvjete za točno utvrđivanje vrijednosti Δ(Cd × Af). Ako zračni tunel ne ispunjava uvjete, najviša vrijednost aerodinamičkog otpora primjenjuje se na sva vozila u porodici.

                              (a)

                              Koeficijenti cestovnog otpora i ispitne mase za WLTP u tim formulama vrijednosti su dobivene za vozilo H i L, kako su definirane za interpolacijsku porodicu na temelju Uredbe (EU) 2017/1151.

                              (b)

                              Ne dovodeći u pitanje točku (a), ako ciklusna potrošnja energije vozila H i/ili L u WLTP-u, utvrđena u skladu sa stavkom 5. Podpriloga 7. Prilogu XXI. Uredbi (EU) 2017/1151, nije najviša odnosno najniža vrijednost ciklusne potrošnje energije vozila H i/ili L u NEDC-u, koeficijenti cestovnog otpora za NEDC utvrđuju se na temelju jedne od sljedećih mogućnosti:

                                          i.

                                          na temelju pojedinačnog vozila u interpolacijskoj porodici koje ima najvišu odnosno najnižu ciklusnu potrošnju energije u NEDC-u;

                                          ii.

                                          na temelju kombinacije najviših odnosno najnižih karakteristika bitnih za cestovni otpor, tj. aerodinamičkog otpora, otpora kotrljanja i mase, uzetih od pojedinačnih vozila u interpolacijskoj porodici.

                                    Proizvođač odabire primjenjuje li se postupak iz točke i. ili ii.

                        Točka (b) se primjenjuje za nove homologacije tipa s obzirom na emisije koje se dodjeljuju od 1. siječnja 2019. ili na proizvođačev zahtjev od ranijeg datuma.”;

                  (2)

                  u točki 2.3.8.1.1. umeće se sljedeći tekst kao prvi odlomak:
                  „Ako se za pojedinačno vozilo upotrebljava postupak izračuna u skladu s točkom 4.2.1.4.2., cestovni otpor i ispitna masa za WLTP koji odgovaraju vrijednostima za NEDC pojedinačnog vozila upotrebljavaju se bez utjecaja dodatne opreme.”

                  (3)

                  zadnji odlomak točke 2.3.8.1.1.(c) zamjenjuje se sljedećim:
                  „Pri čemu je faktor F*2w,H koeficijent cestovnog otpora F2 utvrđen za ispitivanje WLTP-om vozila H iz kojeg je uklonjen učinak sve dodatne opreme.”;

                  (4)

                  zadnji odlomak točke 2.3.8.1.2.(c) zamjenjuje se sljedećim:
                  „Pri čemu je faktor F*2w,L koeficijent cestovnog otpora F2 utvrđen za ispitivanje WLTP-om vozila L iz kojeg je uklonjen učinak sve dodatne opreme.”;

                  (5)

                  točka 2.3.8.2.1.(b) zamjenjuje se sljedećim:
                  „(b)   Koeficijenti cestovnog otpora za NEDC ako se ne upotrebljavaju vrijednosti prema NEDC-u iz tablica
                  U slučaju vozila konstruiranih za najveću tehnički dopuštenu masu opterećenog vozila koja iznosi 3 000 kg ili više koeficijenti cestovnih otpora za NEDC mogu se na zahtjev proizvođača utvrditi u skladu s točkom 2.3.8.1.”;

                  (6)

                  točka 2.3.8.2.2. zamjenjuje se sljedećim:
                  „2.3.8.2.2   Utvrđivanje cestovnih otpora za nepotpuna vozila kategorije N1 u skladu s točkom 2.2. Priloga XII. Uredbi (EU) 2017/1151
                  U slučaju nepotpunog vozila kategorije N1, ako su cestovni otpori reprezentativnog vozila određeni u skladu sa stavkom 2.2. Priloga XII. i točkom 5.1. Podpriloga 4. Prilogu XXI. Uredbi (EU) 2017/1151, cestovni otpori za NEDC koji se upotrebljavaju kao ulazni podaci za simulacije korelacijskog alata utvrđuju se na sljedeći način:

                        pri čemu su:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              koeficijenti cestovnog otpora za NEDC za reprezentativno vozilo

                                 T
                                 0

                                    n,R
                                 , T
                                 2

                                    n,R

                              koeficijenti dinamometra s valjcima u NEDC-u za reprezentativno vozilo utvrđeni u skladu s tablicom 3. Priloga 4.a Pravilniku UNECE-a br. 83

                                 AW,L/H, BW,L/H, CW,L/H

                              koeficijenti dinamometra s valjcima za vozilo upotrijebljeni za pripremu dinamometra s valjcima u skladu s točkama 7. i 8. Podpriloga 4. Prilogu XXI. Uredbi (EU) 2017/1151

                        Kad se provodi fizičko ispitivanje vozila, u njemu se primjenjuju koeficijenti dinamometra s valjcima za NEDC za vozilo R utvrđeni u skladu s tablicom 3. Priloga 4.a Pravilniku UNECE-a br. 83.”;

                  (7)

                  dodaje se točka 2.3.8.3.(a):
                  „2.3.8.3.(a)   Proširenja homologacija s obzirom na emisije dodijeljenih na temelju Uredbe (EU) 2017/1151
                  Ako se homologacija s obzirom na emisije na temelju Uredbe (EU) 2017/1151 proširuje zbog dodavanja novih vozila u interpolacijsku porodicu po CO2 s emisijama CO2 prema NEDC-u višima od emisija vozila H ili nižima od emisija vozila L, za potrebe korelacije primjenjuje se sljedeće:

                              (a)

                              ako razlika između vozila H i L prema NEDC-u u interpolacijskoj porodici nije manja od 5 g CO2/km, interpolacijski pravac za NEDC može se produljiti za tu porodicu pod uvjetom da vrijednosti emisija CO2 prema NEDC-u utvrđene u skladu s točkom 3. na temelju ulaznih podataka iz ispitivanja vozila WLTP-om iz točke 3.1.1. Priloga I. Uredbi (EU) 2017/1151 nisu veće od vrijednosti emisija CO2 utvrđenih na temelju interpolacijskog pravca za NEDC;

                              (b)

                              ako je razlika između vozila H i L prema NEDC-u manja od 5 g CO2/km, interpolacijski se pravac ne smije produljiti.

                        U slučaju (a) referentne emisije CO2 utvrđuju se bez odabira iz točaka 3.1.1.2. i 3.2.6.
                  U slučaju (b) ili ako su referentne emisije CO2 iz točke (a) više od interpolacijskog pravca, vrijednosti vozila H i L prema NEDC-u utvrđuju se u skladu s točkama 2. i 3. ovog Priloga.
                  Točka (a) se primjenjuje na nova proširenja novih tipa koja se dodjeljuju od 1. siječnja 2019. ili na proizvođačev zahtjev od ranijeg datuma.”;

                  (8)

                  tablica 1. u točki 2.4. mijenja se kako slijedi:

                              (a)

                              u stavki 66 tekst u prvom stupcu zamjenjuje se sljedećim:
                              „Identifikacijski broj interpolacijske porodice”;

                              (b)

                              dodaje se stavka 68:

                                          „68

                                          Broj cilindara

                                          —

                                          deklaracija proizvođača

                                             broj (unosi se najkasnije od 1. siječnja 2019.)”;

                  (9)

                  u točki 3.1.1.1.(c) točka i. zamjenjuje se sljedećim:

                              „i.

                              identifikacijski broj interpolacijske porodice”;

                  (10)

                  u točki 3.1.4. prvi stavak zamjenjuje se sljedećim:
                  „Za nepotpuna vozila kategorije N1 provodi se simulirano ispitivanje reprezentativnog vozila (vozilo RMSV) NEDC-om primjenom korelacijskog alata i relevantnih ulaznih podataka kako su zabilježeni u matrici iz točke 2.4. za vozila H ili L s ciklusnom potrošnjom energije najbližom onoj utvrđenoj za reprezentativno vozilo u skladu s točkom 4.2.1.5.”;

                  (11)

                  u točki 3.3.1. definicija iz zadnjeg odlomka zamjenjuje se sljedećim:

                              „CO2,AF,H

                              faktor prilagodbe za vozilo H izračunan kao omjer između vrijednosti CO2 prema NEDC-u utvrđene u skladu s točkom 3.2. i rezultata ispitivanja NEDC-om simuliranog korelacijskim alatom iz točke 3.1.2. ili, ako je primjenjivo, rezultata fizičkog mjerenja.”;

                  (12)

                  u točki 3.3.2. definicija iz zadnjeg odlomka zamjenjuje se sljedećim:

                              „CO2,AF,L

                              faktor prilagodbe za vozilo L izračunan kao omjer između vrijednosti CO2 prema NEDC-u utvrđene u skladu s točkom 3.2. i rezultata ispitivanja NEDC-om simuliranog korelacijskim alatom iz točke 3.1.3. ili, ako je primjenjivo, rezultata fizičkog mjerenja.”;

                  (13)

                  u točki 3.3.3. definicija iz zadnjeg odlomka zamjenjuje se sljedećim:

                              „CO2,AF,R

                              faktor prilagodbe za vozilo RMSV izračunan kao omjer između vrijednosti CO2 prema NEDC-u utvrđene u skladu s točkom 3.2. i rezultata ispitivanja NEDC-om simuliranog korelacijskim alatom iz točke 3.1.3. ili, ako je primjenjivo, rezultata fizičkog mjerenja.”;

                  (14)

                  točka 4.2.1.4. zamjenjuje se sljedećim:
                  „4.2.1.4   Izračun cestovnog otpora za pojedinačno vozilo u interpolacijskoj porodici po WLTP-u
                  4.2.1.4.1.   Koeficijenti cestovnog otpora izvedeni iz vozila H i L prema NEDC-u
                  Koeficijenti cestovnog otpora F0,n, F1,n i F2,n za vozila H i L utvrđeni u skladu s točkom 2.3.8. označeni su kao F0n,H, F1n,H i F2n,H odnosno F0n,L, F1n,L i F2n,L.
                  Koeficijenti cestovnog otpora f0n,ind, f1n,ind i f2n,ind za pojedinačno vozilo izračunavaju se prema sljedećoj formuli:

                     Formula 1(a)

                  Za nove homologacije tipa s obzirom na emisije dodijeljene od 1. siječnja 2019., ili prije tog dana na proizvođačev zahtjev, koeficijenti cestovnog otpora izračunavaju se prema sljedećoj formuli:

                     Formula 1(b)

                  ili, ako je (TMn,H · RRn,H – TMn,L · RRn,L
                     ) = 0, ili, ako je primjenjivo, (RMn,H · RRn,H – RMn,L · RRn,L
                     ) = 0, primjenjuje se formula 2:

                     Formula 2

                     f
                     0

                        n,ind
                      = F
                     0

                        n,H
                      – ΔF0n

                     f
                     1

                        n,ind
                      = F
                     1

                        n,H

                  ili, ako je Δ[Cd · Af]LH,n = 0, primjenjuje se formula 3:

                     Formula 3

                     f
                     2

                        n,ind
                      = F
                     2

                        n,H
                      – ΔF2n

                     pri čemu je

                                 ΔF
                                 0,n = F
                                 0n,H – F0n,L

                                 ΔF
                                 2,n = F
                                 2n,H – F2n,L

                        4.2.1.4.2   Koeficijenti cestovnog otpora izvedeni iz koeficijenata cestovnog otpora za WLTP za pojedinačna vozila
                  Od 1. siječnja 2019. za nove homologacije tipa i od 1. siječnja 2020. za sva nova vozila stavljena u uporabu ili prije tog dana na proizvođačev zahtjev cestovni otpori za pojedinačno vozilo za NEDC izvode se iz koeficijenata cestovnog otpora za WLTP u svakom od sljedećih slučajeva:

                              (a)

                              ako se vrijednosti emisija CO2, ciklusna potrošnja energije ili bilo koji od koeficijenata cestovnog otpora f0, f1 ili f2 izračunanih u skladu s točkom 4.2.1.4.1. trebaju ekstrapolirati iz vozila H ili L prema NEDC-u;

                              (b)

                              ako se koeficijenti cestovnog otpora vozila H ili L prema NEDC-u izvode iz različitih porodica po cestovnom otporu;

                              (c)

                              ako pojedinačno vozilo pripada porodici po cestovnom otporu koja se razlikuje od porodice po cestovnom otporu kojoj pripada vozilo H i/ili L iz NEDC-a;

                              (d)

                              ako pojedinačno vozilo pripada porodici po matrici cestovnog otpora.

                        U slučajevima od (a) do (d) koeficijenti cestovnog otpora za NEDC izračunavaju se pomoću formula iz točke 2.3.8.1.1. pri čemu se pozivanja na vozilo H smatraju pozivanjima na pojedinačno vozilo.
                  U slučaju (a) ekstrapolacija CO2 može se provesti jedino ako razlika između vozila H i L u NEDC-u nije manja od 5 g CO2/km. U tom se slučaju interpolacijski pravac može ekstrapolirati za najviše 3 g CO2/km iznad emisija CO2 vozila H ili ispod emisija vozila L. Ako ekstrapolacija premašuje 3 g CO2/km ili ako je razlika između vozila H i L u NEDC-u manja od 5 g CO2/km, proizvođač određuje novi interpolacijski pravac za tu porodicu u skladu s točkom 2. i 3. ovog Priloga.”;

                  (15)

                  briše se točka 4.2.1.6.


title: Provedbena uredba Komisije (EU) 2018/1209 оd 27. kolovoza 2018. o razvrstavanju određene robe u kombiniranu nomenklaturu

text:
                  30.8.2018

                  HR

                  Službeni list Europske unije

                  L 220/7

         PROVEDBENA UREDBA KOMISIJE (EU) 2018/1209
         оd 27. kolovoza 2018.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. kolovoza 2018.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Obuća (tzv. plesna cipela) koja prekriva stopalo, ali ne i list noge, otvorena na prednjem dijelu.
                        Obuća je izrađena od jednog komada tekstilnog materijala prišivenog na potplatu i peti te ima tekstilnu podstavu. Na potplat su prišivena dva komada kože, jedan ispod prednjeg dijela tabana i drugi ispod pete.
                        Prednji tekstilni dio potplata je naboran kako bi se dobio zaobljeni dio za nožne prste.
                        Tekstilni dio potplata između dva komada kože je naboran i elastičan jer je u tu svrhu u unutarnjem dijelu obuće ušivena elastična traka. Traka je namijenjena zatezanju potplata pri plesanju, od prstiju do pete.
                        Iznad komada kože s unutarnje strane obuće ušivena su dva komada celularne pjene koja su veća od kože, ali manja od potplata koji dodiruje tlo kada je obuća u uporabi.
                        Otvor obuće može se zategnuti elastičnom trakom.
                        Na gornjem dijelu su dvije elastične trake za bolje pričvršćivanje obuće uz stopalo.
                        Kada se obuća koristi (nosi stojeći na tlu) dio obuće koji ne pokriva bočne dijelove i gornji dio stopala te koji dodiruje tlo sadržava otprilike 33 % kože i otprilike 67 % tekstilnih materijala.
                        Vidjeti slike (*1)

                        6405 20 99

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 4 uz poglavlje 64 i nazivima oznaka KN 6405 , 6405 20  i 6405 20 99 .
                        Proizvod nije isključen iz poglavlja 64 na temelju napomene 1 (b) uz poglavlje 64 jer proizvod ima našivene dijelove vanjskog potplata. Štoviše, naboranim prednjim dijelom dobiva se relativno tvrd zaobljen potplat za nožne prste.
                        Budući da materijal gornjeg dijela čini i dio potplata, radi utvrđivanja granice gornjeg dijela i potplata smatra se da je potplat dio obuće koji ne prekriva bočne dijelove i gornji dio stopala (vidjeti i definiciju gornjeg dijela u Napomenama s objašnjenjem Harmoniziranog sustava (HS) uz poglavlje 64, Opće odredbe, stavak (D)).
                        Materijalom od kojeg je izrađen vanjski potplat smatra se tekstilni materijal jer ima najveću površinu u dodiru s tlom kada su cipele u uporabi (nošene stojeći na tlu) u smislu napomene 4 uz poglavlje 64 (vidjeti i Napomene s objašnjenjem Harmoniziranog sustava za poglavlje 64, Opće odredbe, stavak (C)).
                        Proizvod se stoga razvrstava u oznaku KN 6405 20 99  kao ostala obuća s gornjim dijelom i vanjskim potplatima od tekstilnog materijala.

               (*1)  Slike služe isključivo za informativne svrhe.


title: Provedbena uredba Komisije (EU) 2018/1217 оd 6. rujna 2018. o izmjeni Provedbene uredbe (EU) 2016/2080 u pogledu datuma uskladištenja obranog mlijeka u prahu koje se prodaje putem natječajnog postupka

text:
                  7.9.2018

                  HR

                  Službeni list Europske unije

                  L 226/1

         PROVEDBENA UREDBA KOMISIJE (EU) 2018/1217
         оd 6. rujna 2018.
         o izmjeni Provedbene uredbe (EU) 2016/2080 u pogledu datuma uskladištenja obranog mlijeka u prahu koje se prodaje putem natječajnog postupka
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 28.,
         budući da:

                     (1)

                     Kako bi se utvrdile količine obranog mlijeka u prahu obuhvaćene natječajnim postupkom koji je otvoren Provedbenom uredbom Komisije (EU) 2016/2080 (3), u članku 1. te uredbe utvrđen je vremenski rok do kojega se obrano mlijeko u prahu mora javno uskladištiti.

                     (2)

                     S obzirom na sadašnju situaciju na tržištu mlijeka i mliječnih proizvoda u smislu oporavka cijena i visoke razine interventnih zaliha, primjereno je staviti na raspolaganje za prodaju dodatnu količinu obranog mlijeka u prahu promjenom datuma skladištenja.

                     (3)

                     Provedbenu uredbu (EU) 2016/2080 trebalo bi stoga na odgovarajući način izmijeniti.

                     (4)

                     Kako bi se omogućilo da obrano mlijeko u prahu bude bez odlaganja raspoloživo za prodaju, ova bi Uredba trebala stupiti na snagu dan nakon objave u Službenom listu Europske unije.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            U članku 1. Provedbene uredbe (EU) 2016/2080 datum 1. lipnja 2016. zamjenjuje se datumom „1. srpnja 2016.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. rujna 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2018/1218 оd 6. rujna 2018. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  7.9.2018

                  HR

                  Službeni list Europske unije

                  L 226/3

         PROVEDBENA UREDBA KOMISIJE (EU) 2018/1218
         оd 6. rujna 2018.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje vlade Iraka koji su obuhvaćeni zamrzavanjem sredstava i ekonomskih izvora koji su bili smješteni izvan Iraka na dan 22. svibnja 2003. u okviru te Uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 28. kolovoza 2018. ukloniti jedan unos s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. rujna 2018.

                  Za Komisiju,

                  u ime predsjednika,

                  voditeljica Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi (EZ) br. 1210/2003 briše se sljedeći unos:

                           „201.

                           TAJI INDUSTRIAL COMPLEX. Adresa: P.O. Box 526, Baghdad/Alwyiyah Kadhmiyah/Taji, Baghdad, Iraq.”


title: Provedbena uredba Komisije (EU) 2018/1302 оd 27. rujna 2018. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  28.9.2018

                  HR

                  Službeni list Europske unije

                  L 244/79

         PROVEDBENA UREDBA KOMISIJE (EU) 2018/1302
         оd 27. rujna 2018.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 24. rujna 2018. izbrisati tri unosa s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. rujna 2018.

                  Za Komisiju,

                  u ime predsjednika,

                  Voditelj Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi (EZ) br. 1210/2003 brišu se sljedeći unosi:

                           „61.

                           IRAQI FAIRS ADMINISTRATION. Adresa: Baghdad International Fair, Al Mansour, P.O. Box 6188, Baghdad, Iraq.”

                           „151.

                           STATE ENTERPRISE FOR SHOPPING CENTRES. Adrese: (a) P.O. Box 3095, Al Wahda District, Khalid Bin Al Waleed St., Baghdad, Iraq; (b) P.O. Box 3095, Andalus Square, Baghdad, Iraq.”

                           „195.

                           STATE TRADING COMPANY FOR CONSTRUCTION MATERIALS. Adrese: (a) P.O. Box 602-5720, Baghdad, Iraq; (b) Al-Karradah Al Sharkiya, P.O. Box 5720, Baghdad, Iraq.”


title: Provedbena uredba Komisije (EU) 2018/1300 оd 27. rujna 2018. o izmjeni i odstupanju od Uredbe (EZ) br. 2535/2001 u pogledu uvoznih dozvola za mliječne proizvode podrijetlom iz Norveške

text:
                  28.9.2018

                  HR

                  Službeni list Europske unije

                  L 244/6

         PROVEDBENA UREDBA KOMISIJE (EU) 2018/1300
         оd 27. rujna 2018.
         o izmjeni i odstupanju od Uredbe (EZ) br. 2535/2001 u pogledu uvoznih dozvola za mliječne proizvode podrijetlom iz Norveške
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
         budući da:

                     (1)

                     Prilogom IV. Sporazumu u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode („Sporazum”) postignutom na temelju članka 19. Sporazuma o Europskom gospodarskom prostoru i odobrenom Odlukom Vijeća (EU) 2018/760 (2) predviđeno je uvođenje novih kvota za mliječne proizvode.

                     (2)

                     Sporazum stupa na snagu prvog dana trećeg mjeseca koji slijedi nakon dana polaganja zadnje isprave o odobrenju. Zadnju ispravu o odobrenju Norveška je dostavila 16. srpnja 2018. Količine novih kvota počinju se primjenjivati 1. listopada 2018.

                     (3)

                     U članku 14. stavku 1. točki (b) Uredbe Komisije (EZ) br. 2535/2001 (3) predviđeno je da se zahtjevi za izdavanje dozvole podneseni od 1. do 10. lipnja mogu koristiti za uvoz u razdoblju od 1. srpnja do 31. prosinca iste godine. Stoga bi za nove kvote otvorene Sporazumom trebalo uvesti novo razdoblje za podnošenje zahtjeva i izdavanje uvoznih dozvola. Osim toga, u 2018. razdoblje valjanosti tih dozvola trebalo bi započeti od datuma njihova izdavanja.

                     (4)

                     U glavi 2. poglavlju I. odjeljku 2. Uredbe (EZ) br. 2535/2001 predviđeno je da podnositelje zahtjeva za uvozne dozvole mora unaprijed odobriti nadležno tijelo države članice u kojoj imaju poslovni nastan. Odgovarajući zahtjevi moraju se podnijeti prije 1. travnja svake godine. Potrebno je predvidjeti ad hoc postupak koji podnositeljima zahtjeva koji još nisu odobreni omogućuje da zatraže odobrenje za potrebe novih uvoznih kvota koje se otvaraju 1. listopada 2018. Trebalo bi predvidjeti odgovarajuća odstupanja od članaka 8., 9. i 10. Uredbe (EZ) br. 2535/2001.

                     (5)

                     Uredbu (EZ) br. 2535/2001 trebalo bi stoga na odgovarajući način izmijeniti i od nje odstupiti.

                     (6)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Izmjena Uredbe (EZ) br. 2535/2001
            Uredba (EZ) br. 2535/2001 mijenja se kako slijedi:

                        (a)

                        u članku 5. točka (h) zamjenjuje se sljedećim:

                                    „(h)

                                    kvote predviđene u Prilogu V. Sporazumu između Europske unije i Kraljevine Norveške, odobrenom Odlukom Vijeća 2011/818/EU (*1), i kvote predviđene u Prilogu IV. Sporazumu između Europske unije i Kraljevine Norveške, odobrenom Odlukom Vijeća (EU) 2018/760 (*2) („Sporazumi s Norveškom”);

                        (b)

                        u članku 19. stavku 1. točka (g) zamjenjuje se sljedećim:

                                    „(g)

                                    pravila iz točke 9. Sporazumâ s Norveškom;”;

                        (c)

                        u Prilogu I. točka I.H zamjenjuje se tekstom iz Priloga ovoj Uredbi.

            Članak 2.
            Odstupanja od Uredbe (EZ) br. 2535/2001

               1.   Odstupajući od članka 14. stavka 1. točke (b) Uredbe (EZ) br. 2535/2001, za kvote pod rednim brojevima 09.4228 i 09.4229 navedene u točki I.H Priloga I. toj uredbi u 2018. otvoreno je dodatno razdoblje dodjele uz sljedeće uvjete:

                           (a)

                           zahtjevi za uvozne dozvole podnose se od 1. do 8. listopada 2018.;

                           (b)

                           države članice do 15. listopada 2018. obavješćuju Komisiju o ukupnim količinama iz svih zahtjeva, uključujući obavijesti „otpada”, izraženo u kilogramima i raščlanjeno po rednom broju;

                           (c)

                           uvozne dozvole izdaju se od 23. listopada 2018. do 31. listopada 2018.

               2.   Odstupajući od članka 16. stavka 3. Uredbe (EZ) br. 2535/2001, uvozne dozvole izdane u listopadu 2018. za kvote iz stavka 1. ovog članka vrijede od datuma izdavanja do 31. prosinca 2018.

               3.   Odstupajući od članka 8. Uredbe (EZ) br. 2535/2001, za uvoz u razdoblju od 1. listopada do 31. prosinca 2018. i od 1. siječnja do 30. lipnja 2019. u okviru kvota iz stavka 1. ovog članka podnositelji zahtjeva za uvozne dozvole koji još nisu odobreni na temelju članaka 8., 9. i 10. Uredbe (EZ) br. 2535/2001 podnose zahtjev za odobrenje u razdoblju od 1. do 8. listopada 2018. nadležnim tijelima države članice u kojoj imaju poslovni nastan i registrirani su kao obveznici PDV-a, pri čemu prilažu dokaz da su i u 2017. i u 2018. uvezli u Uniju ili iz nje izvezli najmanje 25 tona mliječnih proizvoda obuhvaćenih poglavljem 4. kombinirane nomenklature.

               4.   Odstupajući od članka 9. Uredbe (EZ) br. 2535/2001, nadležna tijela država članica prije 12. listopada 2018. izvješćuju podnositelje o ishodu postupka odobrenja iz stavka 3. ovog članka i, ako su odobreni, o njihovu broju odobrenja. Odobrenje vrijedi do 30. lipnja 2019. i za potrebe stavka 1. ovog članka smatra se da vrijedi od 1. listopada 2018.

               5.   Odstupajući od članka 10. stavka 1. Uredbe (EZ) br. 2535/2001, nadležna tijela država članica prije 19. listopada 2018. obavješćuju Komisiju o svojim popisima uvoznika koje su odobrile u skladu sa stavcima 3. i 4. ovog članka. Obavijest sadržava broj odobrenja, naziv, adresu, broj telefona i adresu e-pošte odobrenih uvoznika. Komisija te popise prosljeđuje nadležnim tijelima ostalih država članica.

            Članak 3.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. listopada 2018.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. rujna 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  Odluka Vijeća (EU) 2018/760 od 14. svibnja 2018. o sklapanju Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode (SL L 129, 25.5.2018., str. 1.).

            (3)  Uredba Komisije (EZ) br. 2535/2001 od 14. prosinca 2001. o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota (SL L 341, 22.12.2001., str. 29.).

            (*1)  Odluka Vijeća 2011/818/EU od 8. studenoga 2011. o sklapanju Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, postignutim na temelju članka 19. Sporazuma o Europskom gospodarskom prostoru (SL L 327, 9.12.2011., str. 1.).

            (*2)  Odluka Vijeća (EU) 2018/760 od 14. svibnja 2018. o sklapanju Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode (SL L 129, 25.5.2018., str. 1.).”;

            PRILOG

               „I.H

                  CARINSKE KVOTE U SKLADU SA SPORAZUMIMA S NORVEŠKOM

                  Godišnja kvota od 1. siječnja do 31. prosinca – količina u tonama

                  Primjenjiva carina: izuzeće

                              Redni broj kvote

                           09.4228

                           09.4229

                           09.4179

                              Naziv
                               (*1)

                           Sirutka i modificirana sirutka, neovisno je li koncentrirana ili sadrži dodani šećer ili druga sladila ili ne

                           Sirutka i modificirana sirutka, u prahu, granulama i drugim krutim oblicima, bez dodanog šećera ili drugih sladila, s masenim udjelom bjelančevina (‚sadržaj dušika × 6,38’) <= 15 % i s masenim udjelom masti <= 1,5 %

                           Sir i skuta

                              Oznaka kombinirane nomenklature

                           0404 10

                           0404 10 02

                           0406

                           Količina za razdoblje listopad – prosinac 2018.

                           313

                           788

                           nije primjenjivo

                              Godišnja količina od 2019. nadalje

                           1 250

                           3 150

                           7 200

                           Količina za razdoblje siječanj – lipanj

                           625

                           1 575

                           3 600

                           Količina za razdoblje srpanj – prosinac

                           625

                           1 575

                           3 600

               (*1)  Neovisno o pravilima za tumačenje kombinirane nomenklature, mora se smatrati da naziv proizvodâ ima samo indikativno značenje, a povlašteni režimi u kontekstu ovog Priloga određuju se oznakama KN.”